Den 35-årige blev anholdt tidligere tirsdag, da hun mødte op hos Nordjyllands Politi, hvor hun forklarede, at hun havde kvalt sin søn i en lejlighed i Ø-gadekvarteret i Aalborg. Ved et grundlovsforhør i byretten i Aalborg blev kvinden varetægtsfængslet in ansentia - hvilket vil sige, at hun ikke selv var til stede - sigtet for drab. Den 35-årige kvinde var ikke selv i stand til at møde op i retten og er indlagt. Drabet skete mandag eftermiddag. - Moderen er indlagt, fordi hun har taget noget medicin, forklarer Lars Nørskov Jørgensen. LÆS OGSÅ: Mor kvæler sin fire-årige søn Ifølge kvindens forsvarer er det en længerevarende uoverensstemmelse angående forældremyndighed, der ligger bag tragedien. - Det er en sørgelig sag, siger forsvarer Uffe Bro. Den 35-årige kvinde skal fremstilles i retten igen, når lægerne vurderer, at hun er i stand til det. Det oplyser anklager Torben Kaufmann til TV2/Nord. Kvindens forklaring blev læst op i retten, men der blev nedlagt referatforbud af forklaringen, så kvindens forklaring må ikke offentligggøres. Den 35-årige mor boede alene i en lejlighed i Ø-gadekvarteret sammen med sin søn.

Opsummering:
En 35-årig kvinde fra Aalborg er efter et grundlovsforhør tirsdag eftermiddag blev fængslet in absentia for at have kvalt sin fire-årige søn. Opdateret 18.02.